

НЕЗАВИСНИ УНИВЕРЗИТЕТ БАЊА ЛУКА ПЕДАГОШКИ ФАКУЛТЕТ

**СТУДИЈСКИ ПРОГРАМ: *ПОСЛОВНА ПСИХОЛОГИЈА (2.ЦИКЛУС)***

Н А С Т А В Н И П Л А Н

од академске 2016/2017

Студијски програм пословна психологија, своју мисију реализује наставним и научним, образовним и стручним радом и истраживањима. Мисија студијског програма је да шири, унапређује и промовише знање и учење, да представља интелектуални изазов, мотивише креативност и подржи жељу за усавршавањем и стицањем знања у циљу конкретног и мјерљивог друштвено-економског развоја и повећања укупног фундуса знања у најширем контексту, за добробит цјелокупног друштва.



У циљу остварења своје мисије студијски програм одржава висок ниво и флексибилност студија другог циклуса по међународним стандардима, које ће пратити европске трендове и иницијативе и промовисати мултидисциплинарност, узимајући у обзир потребе друштва за кадровима одређених профила и оспособљавање студената да одговоре на изазове које намеће савремено пословно окружење.

Наставни план студијског програма Пословна психологија заснован је на научном и стручном знању. Студенти треба да стекну знање које је усклађено са знањем које се стиче на сродним факултетима у Европи и региону.

Знања и способности које студент добије приликом студирања треба да буду у пуној сагласности са спосоности да се одговори на изазове које намеће савремено пословно окружење.

I СВРХА СТУДИЈСКОГ ПРОГРАМА

Сврха студијског програма је стицање професионалних компентенција мастер пословне психологије за обављање одређених послова у предузећима, институцијама и јавним установама. Знање студената ће бити додатно повећано практичним радом током трајања образовног процеса на другом циклусу студија. Специфичност учења одређује се у оквиру програма рада сваког наставног предмета. Студенти II циклуса би били оспособљени за наставак студија на III циклусу, што је такође сврха овог студијског програма.

Студијски програм Пословна психологија реализоваће се у II циклусу студија. Други циклус студија траје двије године и вреднује се са 120 ECTS бодова. Студенти који заврше I и II циклус студија вреднују се са 300 ECTS бодова.

II ЦИЉЕВИ СТУДИЈСКОГ ПРОГРАМА

Студијски програм Пословна психологија има за циљ стицање високог образовања и звања мастер психолог. Овај студијски програм оспособљава прије свега за наставак образовања на вишим нивоима студија, али и за обављање одређених послова у предузећима, институцијама и јавним установама. Циљ реализације студијског програма можемо раздвојити у двије категорије, које заједно дају квалитет високог образовања на Независном универзитету Бања Лука. Квалитет студијског програма остварује се спојем стручних и општих образовних компоненти.

Циљ стручног усавршавања је:

* Оспособљавање студената за системске, стратешке и развојне послове на селекцији, обуци и управљању људским ресурсима,
* Стицање истраживачких и развојних вјештина у области људског фактора, структурирања организације и комуникације, као и унапријеђења цјелокупног организационог понашања,
* Способност обављања специјалистичких послова у области психологије рада, пружања едукативних и савјетодавних услуга,
* Управљање спровођењем истраживања и статистичке обраде података,
* Способност за обављање истраживачких и развојних послова у области маркетинга и испитивања тржишта,
* Послове у вези са психодијагностиком, психолошким интервенцијама и савјетовањем у различитим институцијама.

Циљ општеобразовних компоненти студијског програма је:

* Стицање комуникационих вјештина,
* Разумијевање научног метода,
* Етичко размишљање и развој система вриједности као колективне обавезе,
* Развој свијести о значају међуљудских односа уз уважавање и разумијевање различитости.

III КОМПЕТЕНЦИЈЕ СТУДЕНАТА

Реализацијом овог програма студенти би стекли општа и посебна знања и вјештине. Циљ је да се оспособе студенти за примјену стечених знања и вештина приликом обављања оних дјелатности које су везане за савремене системе и послове психолога, а тичу се људских ресурса, спровођења истраживања, статистичке обраде података, менаџмента и маркетинга.

Од општих знања и вјештина студенти би овладали комуникацијским вјештинама, стекли би широку лепезу знања из свих кључних области потребних за ефикасан рад у предузећима, институцијама и јавним установама. Специфичност учења одређује се у оквиру програма рада сваког наставног предмета.

Резултати учења: После завршених мастер студија пословне психологије (стечених 300 ЕСПБ), студенти су оспособљени за самостални научно-стручни рад на радним мјестима која захтијевају академско звање мастер психолог. Ове студије оспособљавају за: системске, стратешке и развојне послове на селекцији, обуци и управљању људским ресурсима; истраживачке и развојне послове у области људског фактора, структурирања организације и комуникације, као и унапрјеђења цјелокупног организационог понашања; специјалистичке послове у области психологије рада, пружања едукативних и савјетодавних услуга; истраживачке и развојне послове у области маркетинга и испитивања тржишта; послове у вези са психодијагностиком, психолошким интервенцијама и савјетовањем у различитим институцијама.

СТУДИЈСКИ ПРОГРАМ ПОСЛОВНА ПСИХОЛОГИЈА – ДРУГИ ЦИКЛУС

1. **година – I семестар**

|  |  |  |  |  |  |  |  |
| --- | --- | --- | --- | --- | --- | --- | --- |
| **Шифра предмета** | **Предмет** | **Изборност** | **Предавања** | **Вјежбе** | **ЕЦТС** | | |
| МПП-01 | Психологија ставова | О | 2 | 2 | 6 | | |
| МПП-02 | Психологија мотивације | О | 2 | 2 | 6 | | |
| МПП-03 | Истраживање у примијењеној психологији | О | 2 | 3 | 8 | | |
| МПП-04 МПП-05 | Изборни предмет I – Социјална психологија старења  Изборни предмет I – Психологија комуницирања | И | 2 | 2 | 5 | | |
| МПП-06 МПП-07 | Изборни предмет II –  Психолошке интервенције у кризи  Изборни предмет II – Социјална патологија | И | 2 | 2 | 5 | | |
| **УКУПНО** |  |  | 10 | 11 | **30** | | |
| **I година – II семестар** | | | | | |  | |
| **Шифра предмета** | **Предмет** | **Изборност** | **Предавања** | **Вјежбе** | **ЕЦТС** | |  |
| МПП-08 | Организациона култура | О | 3 | 2 | 8 | |  |
| МПП-09 | Маркетинг менаџмент | О | 3 | 2 | 8 | |  |
| МПП-10 МПП-11 | Изборни предмет III – Савремене психотерапијске школе и правци Изборни предмет III –  Психологија одраслог доба и старења | И | 2 | 2 | 7 | |  |
| МПП-12 МПП-13 | Изборни предмет IV – Вјештине вођења интервјуа и професионала селекција  Изборни предмет IV – Управљање квалитетом | И | 2 | 2 | 7 | |  |
| **УКУПНО** |  |  | 10 | 8 | **30** | |  |

1. **година – III семестар**

|  |  |  |  |  |  |
| --- | --- | --- | --- | --- | --- |
| **Шифра предмета** | **Предмет** | **Изборност** | **Предавања** | **Вјежбе** | **ЕЦТС** |
| МПП-14 | Мултиваријабилне статистичке анализе | О | 3 | 2 | 8 |

|  |  |  |  |  |  |  |
| --- | --- | --- | --- | --- | --- | --- |
| МПП-15 | Методологија истраживања у пословној психологији | О | 3 | 2 | 8 | |
| МПП-16 МПП-17 | Изборни предмет V – Психологија успјеха Изборни предмет V –  Психологија социјалне правде | И | 2 | 2 | 7 | |
| МПП-18 МПП-19 | Изборни предмет VI –  Психосоцијални приступ интервенције  Изборни предмет VI – Стрес и суочавање | И | 2 | 2 | 7 | |
| **УКУПНО** |  |  | 10 | 8 | **30** | |
| **II година – IV семестар** | | | | | |  |
| **Шифра предмета** | **Предмет** | **Изборност** | **Предавања** | **Вјежбе** | **ЕЦТС** | |
| МПП-20 | Пракса | О | 4 | 4 | 10 | |
| МПП-21 | Истраживачки студијски рад | О | 4 | 4 | 10 | |
| МПП-22 | Завршни мастер рад | О | 4 | 4 | 10 | |
| **УКУПНО** |  |  | 12 | 12 | **30** | |
|  | | | | | |  |

